text: Politi efterlyser ejer af gummibåd
  02 oktober 2012 kl. 12.43
  Hvem kender til gummibåd med motor fundet ved Eckernförde? Tysk politi har fået indleveret en gummibåd med motor, der blev fundet drivende i Eckernförde-bugten nær Karlsminde efter stærk østenvind.
  Båden kan muligvis være kommet fra dansk område.
  Indtil nu har ingen ejer meldt sig.
  Hvis man kender til båden, kan man henvende sig til Syd- og Sønderjyllands politi på telefon 1-1-4 og bede om dansk-tysk fælleskontor i Padborg.
  